READY จัดงาน Analyst Meeting โชว์ศักยภาพ ก่อนลุยขายไอพีโอ 35 ล้านหุ้น
READY จัดงานประชุมนักวิเคราะห์ โชว์ศักยภาพผู้นำ MarTech ก่อนเดินหน้าขาย IPO จำนวน 35 ล้านหุ้น ระดมทุนเข้าตลาด mai
READY จัดงานประชุมนักวิเคราะห์ โชว์ศักยภาพผู้นำ MarTech ก่อนเดินหน้าขาย IPO จำนวน 35 ล้านหุ้น ระดมทุนเข้าตลาด mai
19 ม.ค. 2566

นายทรงยศ คันธมานนท์ ประธานเจ้าหน้าที่บริหาร บริษัท เรดดี้แพลนเน็ต จำกัด (มหาชน) หรือ READY ผู้นำด้านเทคโนโลยีการขายและการตลาดดิจิทัลในประเทศไทย พร้อมด้วย นางสาวพัชพร สรรคบุรานุรักษ์ กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะผู้จัดการการจัดจำหน่ายและรับประกันการจัดจำหน่าย และนายอมร พิริยะแพทย์สม Executive Vice President บริษัท เซจแคปปิตอล จำกัด ในฐานะที่ปรึกษาทางการเงิน ร่วมนำเสนอข้อมูลในงานประชุมนักวิเคราะห์หลักทรัพย์ (Analyst Meeting)
โดยโชว์ศักยภาพ READY ผู้ให้บริการแพลตฟอร์มการขายและการตลาดดิจิทัลแบบรวมเป็นหนึ่งเดียว (Readyplanet All-in-One Platform) ซึ่งนับเป็นแพลตฟอร์มของคนไทยที่ครบวงจรที่สุดแห่งหนึ่งในปัจจุบัน พร้อมขยายการเติบโต เตรียมเสนอขายหุ้น IPO จำนวน 35 ล้านหุ้น และนำบริษัทฯ เข้าจดทะเบียนในตลาดหลักทรัพย์ เอ็ม เอ ไอ (mai) ปี 2566 นี้